ΕΘΝΙΚΟΝ ΚΑΙ ΚΑΠΟΔΙΣΤΡΙΑΚΟΝ

ΠΑΝΕΠΙΣΤΗΜΙΟΝ ΑΘΗΝΩΝ

ΣΧΟΛΗ ΕΠΙΣΤΗΜΩΝ ΥΓΕΙΑΣ

ΤΜΗΜΑ ΟΔΟΝΤΙΑΤΡΙΚΗΣ

Σε Συνεργασία με1

Πανεπιστήμιο/ Ίδρυμα/ Άλλο:

Τμήμα:

**ΕΡΕΥΝΗΤΙΚΟ ΠΡΩΤΟΚΟΛΛΟ ΔΙΔΑΚΤΟΡΙΚΗΣ ΔΙΑΤΡΙΒΗΣ ΠΡΟΣ ΕΓΚΡΙΣΗ**

**ΤΙΤΛΟΣ ΠΡΟΤΕΙΝΟΜΕΝΗΣ ΔΙΔΑΚΤΟΡΙΚΗΣ ΔΙΑΤΡΙΒΗΣ**:

……………………………………………………………………………………………………

**ΥΠΟΨΗΦΙΟΣ /Α ΔΙΔΑΚΤΟΡΑΣ**:

………………………………… (Ονοματεπώνυμο, υπογραφή)

**ΤΡΙΜΕΛΗΣ ΣΥΜΒΟΥΛΕΥΤΙΚΗ ΕΠΙΤΡΟΠΗ**:

1. …………………………………………………………(Επιβλέπων / ουσα, υπογραφή)
2. ………………………………………………………… (ονοματεπώνυμο, υπογραφή)
3. …………………………………………………………. (ονοματεπώνυμο, υπογραφή)

**ΗΜΕΡΟΜΗΝΙΑ ΥΠΟΒΟΛΗΣ**:

Αθήνα …………………..

1 *Όταν υπάρχει συνεργασία με κάποιο άλλο φορέα (Πανεπιστήμιο ή Ερευνητικό Ίδρυμα, ιδιωτικό εργαστήριο, διαγνωστικό κέντρο, κλπ)*

**Τίτλος:**

Να είναι σύντομος και περιεκτικός, συγκεκριμένος για το θέμα της μελέτης και να ανταποκρίνεται στο περιεχόμενο της μελέτης. Όχι περισσότερες από 14-15 λέξεις

**ΣΥΝΤΟΜΗ ΕΙΣΑΓΩΓΗ** (έως 2 σελίδες)

Η εισαγωγή θα πρέπει, μέσα από τη παρουσίαση της υπάρχουσας γνώσης, να αναδεικνύει τυχόν σημεία διχογνωμίας ή κενά της βιβλιογραφίας στο θέμα που θα διαπραγματευθεί η διατριβή, αναδεικνύοντας τη σκοπιμότητα (reasoning) της προτεινόμενης μελέτης. Πιο συγκεκριμένα:

α) να περιγράφει συνοπτικά την υπάρχουσα γνώση στο ευρύτερο πεδίο έρευνας που ανήκει το θέμα της διατριβής, παρέχοντας έως 5 πρόσφατες βιβλιογραφικές παραπομπές, β) να εστιάζει στην υπάρχουσα γνώση στο θέμα της διατριβής, παρέχοντας τις σημαντικότερες μόνο βιβλιογραφικές παραπομπές και γ) να εξηγεί πώς τα προηγούμενα βιβλιογραφικά δεδομένα οδηγούν στη διαμόρφωση του παρόντος ερωτήματος.

**2. ΣΚΟΠΟΣ ΤΗΣ ΜΕΛΕΤΗΣ** (έως 2 σελίδες)

Διατυπώστε με σαφήνεια την υπόθεση εργασίας σας (γενικός στόχος), καθώς και τους επιμέρους στόχους της διδακτορικής διατριβής.

**3. ΜΕΘΟΔΟΛΟΓΙΑ** (έως 3 σελίδες)

**3.1**: Επιδημιολογικές/ κλινικές μελέτες

Περιγράψτε

α) τον **ερευνητικό σχεδιασμό** (π.χ. είδος μελέτης: έρευνα παρέμβασης/κλινική δοκιμή, έρευνα κοορτών/προοπτική, έρευνα ασθενών-μαρτύρων, τον πληθυσμό μελέτης, τα κριτήρια ένταξης και αποκλεισμού, το μέγεθος του δείγματος, τον αριθμό των συμμετεχόντων σε κάθε ομάδα παρατήρησης/παρέμβασης, την υπό διερεύνηση έκθεση/προληπτική παρέμβαση /θεραπευτική παρέμβαση και την έκβαση (end point), τη διαδικασία συλλογής των δεδομένων, τη διαδικασία τυχαιοποίησης της παρέμβασης, κλπ).

β) την **προτεινόμενη μεθοδολογία:** τρόποι παρέμβασης και μέθοδος μετρήσεων-καταγραφών (δείκτες), ιστορικά δελτία καταγραφής-ερωτηματολόγια που θα χρησιμοποιηθούν (να επισυναφθούν), τον αριθμό των συμμετεχόντων σε κάθε ομάδα, το θεραπευτικό πρωτόκολλο (σε περιπτώσεις αξιολόγησης κάποιας παρέμβασης), τις δόσεις χορήγησης, τους χρόνους ελέγχου, την πιθανή διάρκεια της μελέτης, δελτίο αποδοχής συμμετοχής στη μελέτη.

γ) **Στατιστική επεξεργασία**: Συνιστάται ο υπολογισμός μεγέθους του δείγματος (power analysis). Να αναφερθεί η στατιστική μέθοδος επεξεργασίας των αποτελεσμάτων, το επίπεδο σημαντικότητας και το στατιστικό Πρόγραμμα που θα χρησιμοποιηθούν

**3.2**: Εργαστηριακές μελέτες

Περιγράψτε

α) τον **ερευνητικό σχεδιασμό** (τις πειραματικές ομάδες και τις ομάδες ελέγχου, δόσεις χορήγησης, χρόνους ελέγχου κλπ, αναφέροντας το είδος-προέλευση-διατήρηση του δείγματος, τον αριθμό των εξεταζομένων δειγμάτων ανά ομάδα). Σε περίπτωση πειραματόζωων αναφέρετε το είδος την ηλικία το φύλο και τις τυχόν παρεμβάσεις σε αυτά.

β) την **προτεινόμενη μεθοδολογία** ανάλυσης των δειγμάτων ως εξής:

Ονομασία μεθόδου, αιτιολόγηση επιλογής της συγκεκριμένης μεθόδου, σύντομη περιγραφή εφαρμογής της (πχ τρόπο προετοιμασίας των δειγμάτων, παρασκευής των δοκιμίων, κλπ).

γ) **Στατιστική επεξεργασία**: Συνιστάται ο υπολογισμός μεγέθους του δείγματος (power analysis). Να αναφερθεί η στατιστική μέθοδος επεξεργασίας των αποτελεσμάτων, το επίπεδο σημαντικότητας και το στατιστικό Πρόγραμμα που θα χρησιμοποιηθούν

**4. ΧΡΟΝΟΔΙΑΓΡΑΜΜΑ (ΦΑΣΕΙΣ) ΤΗΣ ΜΕΛΕΤΗΣ**

Περιγράψτε τις σχεδιαζόμενες δράσεις ανά τρίμηνο

**5. ΤΟΠΟΣ ΣΤΟΝ ΟΠΟΙΟ ΘΑ ΠΡΑΓΜΑΤΟΠΟΙΗΘΕΙ Η ΕΡΕΥΝΑ:**

Αναφέρατε σε ποια συγκεκριμένα Εργαστήρια / Κλινικές θα γίνει κάθε τμήμα της διδακτορικής διατριβής (συλλογή υλικού, εργαστηριακές αναλύσεις, κλπ). Εφόσον τμήματα της διαδικασίας θα πραγματοποιηθούν σε άλλα Εργαστήρια/Κλινικές (Πανεπιστημιακών ή Ερευνητικών Ιδρυμάτων) από αυτά των μελών της τριμελούς Επιτροπής, θα πρέπει να επισυνάπτεται επιστολή της σύμφωνης γνώμης του Διευθυντού του κάθε Εργαστηρίου- Κλινικής. Σε περίπτωση διενέργειας της έρευνας σε Σχολεία, ΚΑΠΗ κλπ, να επισυνάπτεται-άδεια υπουργείου κλπ.

**6. ΣΗΜΑΣΙΑ ΤΩΝ ΣΥΜΠΕΡΑΣΜΑΤΩΝ ΤΗΣ ΜΕΛΕΤΗΣ** (έως 1 σελίδα)

Αναμενόμενα οφέλη από τα ευρήματα της μελέτης

**7. ΠΡΟΥΠΟΛΟΓΙΣΜΟΣ ΤΗΣ ΜΕΛΕΤΗΣ**

Αναφέρατε συνοπτικά το εκτιμώμενο κόστος της μελέτης και πώς θα καλυφθεί (πχ από το Εργαστήριο, τον/την Υποψήφιο, Υποτροφία, άλλη χορηγία, κλπ)

**8. ΒΙΒΛΙΟΓΡΑΦΙΑ**

Το σύνολο των βιβλιογραφικών αναφορών δεν θα πρέπει να ξεπερνά τις τριάντα (30)